પુરુષો કરતાં સ્ત્રીઓને વાઢિયા થવાનું પ્રમાણ વધારે જોવા મળે છે. એમાં પણ ખાસ કરીને પગના વાઢિયા. એનું સૌથી મોટું કારણ એ છે કે પરંપરાગત રીતે પુરુષો બૂટ પહેરે છે, જેને પરિણામે બહારની અબોહવાથી રક્ષણ મળી શકે છે. છતાં પણ બૂટ પહેરતાં પુરુષોને આ રોગ નથી જ થતો એવું માનવાને કોઈ કારણ નથી. સ્ત્રીઓ વિશષ કરીને ચંપલ જ પહેરતી હોય છે, જેથી ઠંડી હવાથી પગને પુરું રક્ષણ મળી શકતું નથી. વળી સ્ત્રીઓને પાણીમાં રહીને વધારે કામ કરવું પડતું હોય છે અને એમાં પણ શિયાળાની ઋતુમાં પાણીથી ભીંજાયેલા પગની ચામડી ઠંડીથી વધારે સંકુચિત થઇ જતી હોય છે.